cyanic-selkie/wikianc huggingface dataset:
วงศ์โพกริ่ง
สถานภาพ
พืชหายาก (ในประเทศไทย) ปัจจุบันพบได้น้อยมากเนื่องจากถิ่นกำเนิดถูกทำลาย
เจเคทีโฟร์ตีเอต
ทีม T
N/A คือไม่ติดอันดับ
การเปลี่ยนแปลงสมาชิก
นับตั้งแต่งานเปิดตัวครั้งแรกของ JKT48 ทางวงได้มีการคัดเลือกสมาชิกเข้ามาแล้วทั้งสิ้น 10 รุ่น โดยไม่นับสมาชิกที่ย้ายมาจากวงพี่น้อง
ซีรีส์นางเงือก
ซีรีส์นางเงือก (Mermaid Saga) แต่งโดย รูมิโกะ ทากาฮาชิ เป็นชุดเงือกซีรีส์มังงะที่มีทั้งหมด 3 เล่ม และเรื่องราวเว้นเพียงเรื่องของเล่มหลังสุดที่วาดทีหลังในซีรีส์ชุดนี้ วนาแห่งเงือก กับ รอยแผลนางเงือก ได้รับการสร้างเป็น โอวีเอ (OVAs)  และตัวเรื่อง 人魚の森 "นินเงียวโนะโมริ" (วนาแห่งเงือก) ถูกผลิตเป็นซีรีส์อนิเมะฉายทางโทรทัศน์ (Anime TV) ไปในปี พ.ศ. 2546
สมการฟรีดแมน
สมการฟรีดแมน คือชุดสมการในการศึกษาจักรวาลวิทยาเชิงกายภาพที่ใช้อธิบายถึงการขยายตัวของอวกาศตามแบบจำลองของเอกภพซึ่งมีความกลมกลืนและเหมือนกันในทุกทิศทาง โดยอยู่ภายใต้บริบทของทฤษฎีสัมพัทธภาพทั่วไป ชุดสมการนี้พัฒนาขึ้นครั้งแรกโดยอเล็กซานเดอร์ ฟรีดแมน ในปี ค.ศ. 1922 โดยพัฒนาขึ้นจากสมการสนามของแรงโน้มถ่วงของไอน์สไตน์ เพื่อใช้ในการสร้างมาตรวัดฟรีดแมน-เลอแมตร์-โรเบิร์ตสัน-วอล์กเกอร์ ฟรีดแมนคำนวณชุดสมการนี้เมื่อปี ค.ศ. 1924 ได้ค่าความโค้งของอวกาศออกมาเป็นค่าลบ
ซีรีส์นางเงือก
เนื้อเรื่อง
ตามตำนานโบราณของญี่ปุ่นเล่าขานกันว่าการได้ดื่มกินเลือดเนื้อของเผ่าพันธุ์เงือกจะทำให้มีชีวิตอมตะเป็นนิรันดร์ ยูตะ ตระหนักด้วยตัวเองว่าเรื่องนี้เป็นมากกว่าตำนาน เลือดเนื้อของเงือกในความเป็นจริงกลับมีผลต่อชีวิตมากกว่าเรื่องเล่าขานเหล่านั้น มันอาจนำพาไปสู่ความตาย หรือความตายนั้นยังดีกว่าเปลี่ยนแปลงเป็นชีวิตที่ถูกสาป และเหล่าเงือกไม่ใช่สัตว์โลกสวยสดงดงามมีนิสัยดี แต่เป็นสิ่งมีชีวิตที่อำมหิต
ยูตะ เคยได้กินส่วนหนึ่งของเนื้อหนังเงือกเข้าไปโดยที่เขาไม่รู้ตัว ตลอดห้าศตวรรษจากนั้นเขาได้ออกตามหาชาวเงือกไปทั่วประเทศญี่ปุ่นโดยหวังว่าเงือกนั้นจะมีวิธีที่จะช่วยให้เขากลับไปเป็นคนธรรมดา ไม่ต้องคงอยู่อย่างโดดเดี่ยวได้แต่เห็นคนที่รักคนที่รู้จัก แก่ชรา ตายจากไป ในขณะที่เขาเองกลับมีร่างกายที่ไม่เสื่อมสลายร่วงโรย แล้วเขาก็ได้พบชาวเงือกที่ตามหา และ มะนะ เด็กสาวที่ถูกเงือกเลี้ยงไว้เป็นอาหารเพื่อความเยาว์วัยของพวกมัน ยูตะจึงตัดสินใจฆ่าเงือกช่วยมานะเอาไว้แต่ว่า
มานะ เธอได้ถูกเลี้ยงดูมาด้วยการให้กินเนื้อของเงือก เรื่องราวกลายเป็นพวกเขาทั้งสองต้องออกเดินทางเสาะหาไปสู่ที่อื่นและได้พบกับคนอื่น ๆ ผู้ร่วมชะตากรรมในแกนของ "ความทุกข์ทรมานของการมีชีวิตอยู่ยืนยาวนานตลอดไป" "ความโง่เขลาของมนุษย์ที่กำลังแสวงหาความเป็นอมตะ" และ "ความหมายของชีวิต"
อนิเมะ
รายชื่อตอนทีวีอนิเมะ : วนาแห่งเงือก
ตอนที่ 1 人魚は笑わない  /  Mermaid Does Not Smile
ตอนที่ 2 闘魚の里(前編)  /  Village of the Fighting Fish (Part I)
ตอนที่ 4 人魚の森(前編)  /  Mermaid Forest (Part I)
ตอนที่ 5 人魚の森(後編)  /  Mermaid Forest (Part II)
ตอนที่ 6 夢の終わり  /  The End of the Dream
ตอนที่ 7 舎利姫  /  Bone Princess
ตอนที่ 8 最後の顔(前編)  /  The Last Face (Part I)
ตอนที่ 9 最後の顔(後編)  /  The Last Face (Part II)
ตอนที่ 10 約束の明(前編)  /  Promised Tomorrow (Part I)
ตอนที่ 11 約束の明(後編)  /  Promised Tomorrow (Part II)
ตอนที่ 12 人魚の傷(前編)  /  Mermaid's Scar (Part I)
ตอนที่ 13 人魚の傷(後編)  /  Mermaid's Scar (Part II)
เสียงตอบรับ
ในเซตการ์ตูนชุดนี้ หนังสือการ์ตูนเรื่อง วนาแห่งเงือก「人魚の森 」 ได้รับรางวัล เซอุงอวอร์ด (Seiun Award) ในงานประกาศรางวัล ครั้งที่ 20 พ.ศ. 2532
มาตราโบฟอร์ต
มาตรวัดโบฟอร์ต (อังกฤษ: The Beaufort Scale) เป็นมาตรวัดที่เกิดจากการสังเกตและการทดลองเกี่ยวข้องกับความเร็วลมและสภาพของลมที่สังเกตได้ในทะเลและบนบก มาตรานี้มักใช้สำหรับคาดคะเนความเร็วลม สำหรับใช้ในการเดินเรือใบ โดยถูกประดิษฐ์ขึ้นในปี ค.ศ. 1805 โดยนักอุทกศาสตร์ชาวไอริชชื่อ ฟรานซิส โบฟอร์ต (ต่อมาเป็นพลเรือตรี เซอร์ ฟรานซิส โบฟอร์ต) เจ้าหน้าที่กองทัพเรือในขณะนั้น มาตราโบฟอร์ตนั้นมีการพัฒนาที่ซับซ้อนและยาวนาน โดยผนวกกับข้อมูลก่อนหน้าของคนอื่น ๆ (รวมถึง แดเนียล เดโฟ ในศตวรรษก่อน) จนเมื่อโบฟอร์ตรับหน้าที่เป็นนักอุทกศาสตร์ของกองทัพเรือในคริสต์ทศวรรษ 1930 และได้คิดค้นขึ้นมา ต่อมาได้ใช้อย่างเป็นทางการโดยกัปตัน โรเบิร์ต ฟิตซ์รอย และได้จัดตั้งสำนักงานอุตุนิยมวิทยาแห่งแรก (Met Office) ในสหราชอาณาจักรเพื่อให้การพยากรณ์อากาศในปี ค.ศ. 1854
ในช่วงต้นศตวรรษที่ 19 นายทหารเรือที่ทำการสังเกตสภาพอากาศ แต่ก็ไม่มีมาตราเป็นมาตรฐานและดังนั้นพวกเขาจะตัดสินใจจากความคิดของเขาเอง - "ลมแรง" ของชายคนหนึ่งอาจเป็น "ลมอ่อน" ของผู้อื่น ดังนั้นโบฟอร์ตจึงประสบความสำเร็จในการสร้างมาตรฐานให้กับการวัดความเร็วลมของคนทั่วโลก
รัฐกัมเปเช
รัฐกัมเปเชมีพื้นที่ 56,798 ตร.กม. (21,929.8 ตร.ไมล์) และมีประชากรเพียง 754,730 คนจากการสำรวจประชากรในปี ค.ศ. 2005 ทำให้เป็น 1 ในรัฐที่มีประชากรเบาบางที่สุดในเม็กซิโก เมืองหลวงของรัฐคือเมืองกัมเปเช ที่ได้รับการประกาศเป็นมรดกโลกจากยูเนสโก
คิงออฟเดอะริง (2015)
คิงออฟเดอะริง (2015) (อังกฤษ: King of the Ring (2015)) เป็นรายการทัวนาเมนต์หนึ่งของ WWE ที่จัดขึ้นในช่วงวันที่ 27 – 28 เมษายน ค.ศ. 2015 ที่ Resch Center ในเมืองGreen Bay, Wisconsin และiWireless Center ในเมืองMoline, Illinois
หัวใจยัง (อยาก) มีรัก
หัวใจยัง (อยาก) มีรัก เป็นละครโทรทัศน์แนวโรแมนติก-ดราม่า บทประพันธ์ของ แพลนเน็ต กรุ๊ป บทโทรทัศน์โดย สุภาพ เตียว กำกับการแสดงโดย กฤษณ์ ศุภระมงคล ผลิตโดย บริษัท แพลนเน็ต เอ็นเตอร์เทนเม้นต์ จำกัด ออกอากาศทุกวันเสาร์–อาทิตย์ เวลา 11.00 - 11.45 น. ทาง สถานีโทรทัศน์ไทยทีวีสีช่อง3 นำแสดงโดย ฉัตรชัย เปล่งพานิช, จินตหรา สุขพัฒน์, ลีโอ พุฒ, ซาร่า มาลากุล เลน และนักแสดงชั้นนำอีกมากมาย เริ่มตอนแรกวันที่ พ.ศ. 2543–พ.ศ. 2543
เรื่องย่อ
หัวใจยัง(อยาก)มีรัก เป็นเรื่องราวของพิงค์  สาวไทยวัย  30  ปี  ผู้หลงไหลในอาชีพการเป็นหัวหน้าฝ่ายดูแลศิลปินที่ต้องคอยแก้ปัญหาให้กับศิลปินทุกคน   จนทำให้เธอไม่มีเวลามาแก้ปัญหาในชีวิตตัวเธอเอง การหย่าร้าง 2 ครั้งที่ผ่านมาเป็นสิ่งที่การันตีได้ และเธอคงจะไม่เดือดเนื้อร้อนใจนักกับชีวิตคู่หากเธอไม่ได้เกิดมาเป็นคนรักเด็กเป็นชีวิตจิตใจ และอยากมีลูกมากที่สุดในชีวิต แต่เมื่อหมอประจำตัวของเธอยื่นคำขาดว่าถ้าอายุเกิน 30 ไป แล้วห้ามตั้งท้องเด็ดขาดเพราะมดลูกไม่ดีประกอบกับความเครียดมากเกินไปจะทำให้เด็กที่เกิดมาไม่สมประกอบ เธอจึงอยากแต่งงานอีกครั้งกับคนที่เธอพึงพอใจที่สุด
ฮอว์กินส์และไรเดอร์
เคิร์ต ฮอว์กินส์และแซค ไรเดอร์ (Curt Hawkins and Zack Ryder) เป็นทีมนักมวยปล้ำสังกัดWWE สมาชิกประกอบด้วย เคิร์ต ฮอว์กินส์ (ชื่อเดิม ไบรอัน เมเจอร์) ชื่อจริง ไบรอัน ไมเยอส์ และ แซก ไรเดอร์ (ชื่อเดิม เบรต เมเจอร์) ชื่อจริง แมทธิว คาร์โดนา แฟนมวยปล้ำรู้จักพวกเขาในชื่อ เมเจอร์ บราเธอส์ (The Major Brothers) ตั้งแต่วันที่ 1 พฤษภาคม 2007 ถึง 16 ธันวาคม 2007 แต่ในอีก 5 วัน ต่อมาวันที่ 21 ธันวาคม 2007 พวกเขาได้เปลี่ยนรูปแบบพร้อมกับมาในบทบาทใหม่คือบทแฟนคลับและผู้ช่วยของเอดจ์ ในปี 2019 ที่เรสเซิลเมเนีย ครั้งที่ 35ฮอว์กินส์และไรเดอร์ได้กลับมาจับคู่กันอีกครั้งในรอบ 10 ปีและคว้าแชมป์รอว์แท็กทีม WWEจากเดอะรีไววัลได้สำเร็จ
วงศ์ย่อยแหน
วงศ์ย่อยแหน หรือ (En:Lemnoideae) ในระบบ APG ส่วนในระบบเดิมจะเป็นวงศ์ต่างหากคือวงศ์แหน ฟรือ Lemnaceae เป็นวงศ์ของพืชน้ำ ที่ลอยอยู่ในน้ำ เช่น แหน ผำ จัดอยู่ในวงศ์Araceae
ไตรกีฬาคนพิการ
ไตรกีฬาคนพิการ (Paratriathlon) เป็นรูปแบบของไตรกีฬาสำหรับนักกีฬาที่มีความพิการทางร่างกาย กีฬานี้ได้รับการดูแลโดยสหพันธ์ไตรกีฬานานาชาติ (ITU) และจัดขึ้นในฐานะอีเวนต์กีฬาพาราลิมปิกครั้งแรกในพาราลิมปิกฤดูร้อน 2016 ที่รีโอเดจาเนโร ประเทศบราซิล
ไตรกีฬาชิงแชมป์โลกประจำปีรวมถึงการวิ่งไตรกีฬาคนพิการระยะทางสั้น ๆ กับการว่ายน้ำ 750 เมตร, ขี่จักรยาน 20 กิโลเมตรโดยใช้แฮนด์ไซเคิล, จักรยานหรือจักรยานตีคู่พร้อมกับผู้นำทาง และวีลแชร์ 5 กิโลเมตรหรือวิ่งแข่ง มีนักกีฬาแข่งขันในหกประเภทตามลักษณะของความบกพร่องทางกายภาพของพวกเขา กับรูปแบบต่าง ๆ ที่เกิดขึ้นกับโครงสร้างอีเวนต์ดั้งเดิมที่ใช้ร่วมกับความพิการของพวกเขา
ในกีฬาเครือจักรภพ 2018 ไตรกีฬาคนพิการได้รับการจัดร่วมกับนักกีฬาในหลายประเภท กับการเริ่มต้นที่ได้รับการแนะนำเพื่อให้แน่ใจว่ามีการแข่งขันที่เป็นธรรมระหว่างประเภทต่าง ๆ
กรมทหารพรานที่ 33
กรมทหารพรานที่ 33 (อักษรย่อ: กรม ทพ. 33; 33rd Ranger Forces Regiment) เป็นหนึ่งในกองกำลังเฉพาะกิจของกองกำลังทหารพรานจังหวัดชายแดนภาคใต้ ดูแลอำเภอบันนังสตาและอำเภอกรงปินัง ซึ่งมีกองบัญชาการอยู่ที่ค่ายสมเด็จพระเอกาทศรถ อำเภอเมืองพิษณุโลก จังหวัดพิษณุโลก และมีผู้บังคับการคนปัจจุบันคือพันเอก สุทธิ์เขตต์ ศรีนิลทิน
ปัจจุบัน หน่วยเฉพาะกิจกรมทหารพรานที่ 33 ได้เข้าร่วมปฏิบัติภารกิจในพื้นที่จังหวัดยะลา
เหตุการณ์สำคัญ
จากมติคณะรัฐมนตรีเมื่อวันที่ 3 พฤษภาคม พ.ศ. 2554 เนื่องด้วยความไม่สงบในชายแดนภาคใต้ของประเทศไทย ทางกระทรวงกลาโหมได้มอบหมายให้กองทัพภาคที่ 3 จัดตั้งกรมทหารพรานที่ 33 เพื่อทดแทนกองกำลังหลักจากกองทัพภาคที่ 3 ที่ทยอยถอนกำลัง
ซึ่งในปี พ.ศ. 2557 ชาโน แพมเบอร์เกอร์ นักแสดงลูกครึ่งไทย–เยอรมัน ได้ทำหน้าที่เป็นอาสาสมัครทหารพราน เป็นระยะเวลา 1 ปี
ส่วนในปี พ.ศ. 2560 หน่วยเฉพาะกิจกรมทหารพรานที่ 33 เป็นหนึ่งใน 5 หน่วยงาน ที่ได้รับการส่งมอบเสื้อเกราะกันกระสุนจากธนาคารไทยพาณิชย์ ซึ่งมาจากการจัดกิจกรรมเดิน–วิ่งการกุศล
ในเดือนมิถุนายน พ.ศ. 2561 ได้เกิดเหตุคนร้ายใช้เครื่องยิงลูกระเบิดเอ็ม 79 ยิงใส่ฐานปฏิบัติการกองร้อยทหารพรานที่ 3311 หน่วยเฉพาะกิจกรมทหารพรานที่ 33 ที่อำเภอบันนังสตา จังหวัดยะลา ส่งผลให้เจ้าหน้าที่ทหารพรานได้รับบาดเจ็บ 2 นาย ซึ่งต่อมา สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าโปรดกระหม่อม ให้ผู้ว่าราชการจังหวัดยะลา เชิญสิ่งของพระราชทานไปมอบแก่ผู้ได้รับบาดเจ็บ
และในเดือนตุลาคม ของปีเดียวกัน อุดม แต้พานิช ซึ่งเป็นศิลปินตลก ได้เดินทางมาให้กำลังใจ และสร้างความสุขแก่ทหารพราน สังกัดหน่วยเฉพาะกิจกรมทหารพรานที่ 33 ที่อำเภอบันนังสตา จังหวัดยะลา
วันที่ 26 กุมภาพันธ์ พ.ศ. 2562 ได้เกิดเหตุคนร้ายลอบวางระเบิดกองร้อยทหารพรานที่ 3311 หน่วยเฉพาะกิจกรมทหารพรานที่ 33 ขณะดูแลความสงบเรียบร้อยในหมู่บ้าน ส่งผลให้อาสาสมัครทหารพราน อังคาร เรือนคำ เสียชีวิตในที่เกิดเหตุ  จากเหตุการณ์ดังกล่าว ทางกองทัพภาคที่ 3 ได้สั่งย้ายพันเอก ธีรยุทธ สายยืด ผู้บังคับการกรมทหารพรานที่ 33 ให้กลับไปปฏิบัติหน้าที่ ณ กองบัญชาการช่วยรบที่ 3 (บชร. 3) กองทัพภาคที่ 3 ค่ายสมเด็จพระเอกาทศรถ
ข้อมูลจากสื่อเบนาร์นิวส์ เผยว่า นับตั้งแต่ต้นปีจนถึงเหตุการณ์ดังกล่าว มีผู้ถูกยิงหรือโดนระเบิดจนเสียชีวิตในพื้นที่สามจังหวัดชายแดนภาคใต้อย่างน้อย 32 ราย และได้รับบาดเจ็บอย่างน้อย 30 ราย
กิจกรรมเพื่อสังคม
เดือนมกราคม พ.ศ. 2561 สำนักงานกองทุนสนับสนุนการสร้างเสริมสุขภาพ (สสส.) และหน่วยเฉพาะกิจกรมทหารพรานที่ 33 ได้ร่วมจัดกิจกรรมมอบอุปกรณ์กีฬาและชุดหนังสือ ให้แก่โรงเรียนในพื้นที่อำเภอกรงปินังและอำเภอบันนังสตา 14 แห่ง ปีเดียวกันนี้ หน่วยเฉพาะกิจกรมทหารพรานที่ 33 ยังเป็นส่วนหนึ่งในการดูแลคุณภาพชีวิตผู้คนในพื้นที่ เช่น จัดกำลังพลซ่อมแซมบ้านที่ทรุดโทรม รวมถึงจัดหมอเดินเท้า เข้าตรวจสุขภาพและแจกจ่ายยา
ส่วนในเดือนมกราคม พ.ศ. 2562 หน่วยเฉพาะกิจกรมทหารพรานที่ 33 ได้ร่วมกับส่วนราชการในพื้นที่และภาคเอกชน ร่วมสนับสนุนงบประมาณและอุปกรณ์ก่อสร้าง ในโครงการจิตอาสาสร้างบ้านให้แก่ผู้ยากไร้
การประชุมประจำปีสภาผู้ว่าการธนาคารโลกและกองทุนการเงินระหว่างประเทศ
กองทุนการเงินระหว่างประเทศและธนาคารโลก จะประชุมกันทุก ๆ ปี ในฤดูใบไม้ร่วง ซึ่งเป็นที่รู้จักกันอย่างเป็นทางการในชื่อ การประชุมประจำปีสภาผู้ว่าการธนาคารโลกและกองทุนการเงินระหว่างประเทศ (Annual Meetings of the International Monetary Fund and the World Bank Group) และในฤดูใบไม้ผลิในชื่อ การประชุมสภาผู้ว่าการธนาคารโลกและกองทุนการเงินระหว่างประเทศภาคฤดูใบไม้ผลิ (Spring Meetings of the International Monetary Fund and the World Bank Group) ชื่อการประชุมทั้ง 2 ชื่อจะมีขึ้นในทุก ๆ ปี โดยจะมีการประชาสัมพันธ์ในแต่ละครั้งเพียง 1 ชื่อตามช่วงเวลาการประชุม
การประชุมประจำปี (ฤดูใบไม้ร่วง) จะจัดขึ้นตามธรรมเนียมในกรุงวอชิงตัน ดี.ซี. สหรัฐ เป็นเวลา 2 ปีติดต่อกัน และในปีที่ 3 จะจัดขึ้นในประเทศสมาชิกอื่น ในการประชุมทุก ๆ ครั้ง จะมีการประชุมของคณะกรรมการการพัฒนาของทั้ง 2 หน่วยงาน และคณะกรรมการการเงินระหว่างประเทศ (International Monetary and Financial Committee; IMFC) คณะกรรมการแต่ละชุดประกอบด้วยรัฐมนตรีว่าการกระทรวงการคลังหรือผู้ว่าการธนาคารกลางของแต่ละประเทศ มีจำนวนเท่ากัน และระบบการเลือกตั้งแบบเดียวกับที่ใช้ในคณะกรรมการบริหารของสถาบัน ในการประชุมประจำปี ผู้ว่าการธนาคารโลกและกรรมการจัดการกองทุนการเงินระหว่างประเทศจะเข้าร่วมประชุมในการประชุมใหญ่ด้วย
จนกระทั่งเกิดวิกฤติสินเชื่อซับไพรม์ในปี ค.ศ. 2008 การประชุมทั้ง 2 ครั้งของปีดังกล่าวมีขึ้นก่อนการประชุมรัฐมนตรีว่าการกระทรวงการคลังของประเทศกลุ่ม 7 ท่ามกลางวิกฤตการเงินโลกที่ลุกลาม นับเป็นครั้งแรกที่การประชุมประจำปี ค.ศ. 2008 ประชุมพร้อมกับการประชุมรัฐมนตรีว่าการกระทรวงการคลังของกลุ่ม 20 การประชุมประจำปี ค.ศ. 2009 เป็นสักขีพยานแห่งการประชุมครั้งสุดท้ายของรัฐมนตรีว่าการกระทรวงการคลังของกลุ่ม 7 โดยมีการประชุมภาคฤดูใบไม้ผลิและการประชุมประจำปีในอนาคตทั้งหมดพร้อมกับการประชุมรัฐมนตรีคลัง G20 การประชุมภาคฤดูใบไม้ผลิและการประชุมประจำปียังรวมถึงการประชุมรัฐมนตรีว่าการกระทรวงการคลังของกลุ่ม 24 ของประเทศกำลังพัฒนา
อ้างอิง
<references group="" responsive="1">
ไข่จักรวาล
ไข่จักรวาล เป็นแนวคิดปรัมปราที่ถูกรื้อฟื้นขึ้นมาใหม่โดยวิทยาศาสตร์ยุคใหม่ช่วงคริสต์ทศวรรษ 1930 และนำมาช่วยสร้างทฤษฎีมากมายในช่วง 2 ทศวรรษถัดมา แนวคิดนี้เกิดมาจากการค้นพบผลสังเกตการณ์ของเอ็ดวิน ฮับเบิลว่า เอกภพกำลังขยายตัว (ซึ่งเคยมีการทำนายมาก่อนหน้านี้แล้วจากทฤษฎีสัมพัทธภาพทั่วไปของไอน์สไตน์) พร้อมกับข้อสังเกตว่าเอกภพมีอายุเก่าแก่ไม่มีสิ้นสุด ปี ค.ศ. 1927 ฌอร์ฌ เลอแม็ทร์ เสนอแนวคิดว่า จักรวาลมีกำเนิดมาจากสิ่งที่เรียกว่า "อะตอมแรกเริ่ม"
จากแบบจำลองจักรวาลวิทยาในปัจจุบัน ประมาณว่า เมื่อราว 13,700 ล้านปีที่แล้ว มวลทั้งหมดของเอกภพอัดแน่นอยู่ในจุดเล็ก ๆ ซึ่งต่อมาระเบิดออก (บิกแบง) และกลายเป็นเอกภพในปัจจุบัน จุดเล็ก ๆ นั้นก็คือ ไข่จักรวาล นั่นเอง
แกงรัญจวน
แกงรัญจวน เป็นอาหารไทยประเภทแกงที่มีการใส่น้ำพริกกะปิใส่เนื้อสัตว์เช่นเนื้อวัวหรือเนื้อหมู สูตรดั้งเดิมใช้เนื้อวัวติดเอ็น เคี่ยวกับสมุนไพรอย่างตะไคร้ หอมแดง ใบมะกรูด ปรุงรสด้วยน้ำปลา น้ำตาลมะพร้าว และน้ำมะนาว ใส่ใบโหระพาลงไป ตามด้วยพริกชี้ฟ้าแดงแต่งชาม
ขุนทวยหาญพิทักษ์ (เหล็ง ศรีจันทร์)
ร้อยเอก นายแพทย์ ขุนทวยหาญพิทักษ์ (22 ธันวาคม พ.ศ. 2425 - 16 มีนาคม พ.ศ. 2502) มีชื่อจริงว่า นายแพทย์เหล็ง ศรีจันทร์ หรือชื่อที่นิยมเรียกกันติดปากว่า หมอเหล็ง เป็นนายทหารหัวหน้าคณะผู้ก่อการกบฏ ร.ศ. 130 เป็นนายทหารหนุ่มที่เป็นนายแพทย์ประจำโรงเรียนนายร้อยทหารบก และเป็นแพทย์ประจำพระองค์สมเด็จเจ้าฟ้าจักรพงษ์ภูวนาถฯ และหม่อมคัทรีน พระชายา
ประวัติ
ร.อ.ขุนทวยหาญพิทักษ์ เกิดเมื่อวันที่ 22 ธันวาคม พ.ศ. 2425 ที่ตำบลบ้านสมเด็จพระเจ้าพระยา ฝั่งธนบุรี สำเร็จการศึกษาเบื้องต้นที่วัดประยุรวงศาวาส เมื่ออายุ 15 ปี ได้เข้าศึกษาวิชาแพทย์ที่โรงเรียนแพทยาลัยในสังกัดโรงพยาบาลศิริราช หลังสำเร็จการศึกษาไปเป็นแพทย์ฝึกหัดที่โรงเรียนฝึกหัดครูบ้านสมเด็จเจ้าพระยา ก่อนไปเป็นนายแพทย์ตรีประจำโรงเรียนนายร้อยทหารบก ระหว่างนี้ได้เข้าศึกษาวิชาทหาร เป็นนักเรียนนายร้อยสำรอง จนสอบได้เป็นนายร้อยตรี สังกัดพลรบทหารราบ เป็นแพทย์ทหาร และได้เลื่อนยศมาเป็นลำดับจน พ.ศ. 2453 ได้รับยศและบรรดาศักดิ์เป็น ร้อยเอก ขุนทวยหาญพิทักษ์ และเป็นผู้บังคับกองพยาบาลโรงเรียนนายทหารบก
ชีวิตครอบครัว
ขุนทวยหาญพิทักษ์ มีภรรยาทั้งหมด 4 คน นางอบ ศรีจันทร์ มีบุตร 5 คน, นาง ระเบียบ ศรีจันทร์ มีบุตร 8 คน, นางอ่อน ศรีจันทร์ มีบุตร 5 คน, นางวิศรี ศรีจันทร์ มีบุตร 2 คน (หมอเหล็ง มีบุตร-ธิดา รวมกันทั้งสิ้น 20 คน)
บทบาททางการเมือง
ร.อ.ขุนทวยหาญพิทักษ์ มีความมุ่งหมายจะให้เปลี่ยนแปลงการปกครองเป็นราชาธิปไตยภายใต้รัฐธรรมนูญ (เรียกด้วยภาษาในสมัยนั้นว่า ลิมิเต็ดมอนากี้) การปฏิวัติครั้งนั้นล้มเหลว เพราะข่าวรั่วเสียก่อน คณะผู้ก่อการถูกรวบตัวหมด ต่อมาเมื่อปี พ.ศ. 2467 จึงได้รับการพระราชทานอภัยโทษมาทั้งหมด
ร.อ.ขุนทวยหาญพิทักษ์ ประกอบอาชีพเป็นแพทย์ ภายหลังได้รับพระราชทานอภัยโทษ โดยมีผลิตภัณฑ์ที่ยังดำเนินกิจการมาจนถึงปัจจุบัน คือ ผงหอมศรีจันทร์ และเป็นแพทย์ผู้ที่ทำคลอดนายสมัคร สุนทรเวช เมื่อปี พ.ศ. 2478 ซึ่งต่อมากลายเป็นนายกรัฐมนตรีคนที่ 25 บ้านพักของ ร.อ.ขุนทวยหาญพิทักษ์ ปัจจุบันอยู่ในซอยที่เป็นที่รู้จักกันดีในชื่อ ซอยหมอเหล็ง ถนนราชปรารภ ใกล้กับอนุสาวรีย์ชัยสมรภูมิ ซึ่งเป็นบ้านพักของนายชวน หลีกภัย นายกรัฐมนตรีคนที่ 20
ภาษาพม่า
ภาษาพม่า หรือ ภาษาเมียนมา (မြန်မာဘာသာ, ) เป็นภาษาตระกูลจีน-ทิเบตที่พูดกันในประเทศพม่า มีสถานะเป็นภาษาทางการและภาษาของชาวพม่าซึ่งเป็นกลุ่มชาติพันธุ์หลักของประเทศ ใน ค.ศ. 2007 มีผู้พูดภาษานี้เป็นภาษาแม่ 33 ล้านคน ส่วนใหญ่เป็นชาวพม่าและกลุ่มชาติพันธุ์ใกล้ชิด และมีผู้พูดเป็นภาษาที่สอง 10 ล้านคน โดยเฉพาะชนกลุ่มน้อยในประเทศพม่าและประเทศเพื่อนบ้าน ใน ค.ศ. 2014 ประชากรพม่ามี 36.39 ล้านคน และในเดือนเมษายน ค.ศ. 2020 มีประชากรประมาณ 38.2 ล้านคน
ภาษาพม่าเป็นภาษาที่มีวรรณยุกต์ ลักษณะน้ำเสียง (รวมถึงทำเนียบภาษา) และเป็นภาษาเน้นพยางค์
การจำแนก
ภาษาพม่าอยู่ในกลุ่มภาษาพม่าใต้ในตระกูลภาษาจีน-ทิเบต โดยภาษาพม่าเป็นภาษานอกกลุ่มภาษาจีนที่มีผู้พูดมากที่สุดในตระกูล ภาษานี้เป็นภาษาลำดับที่ 5 ในตระกูลภาษาจีน-ทิเบตที่พัฒนาระบบการเขียนของตน ถัดจากอักษรจีน, อักษรปยู, อักษรทิเบต และอักษรตันกุต
ภาษาถิ่นและสำเนียง
ภาษาพม่ามาตรฐานคือสำเนียงย่างกุ้ง ภาษาถิ่นในพม่าภาคเหนือและภาคใต้จะต่างจากภาษากลาง ภาษาถิ่นในรัฐยะไข่ยังมีเสียง /ร/ แต่สำเนียงย่างกุ้งออกเสียงเป็น /ย/ ภาษาพม่าแบ่งอย่างกว้าง ๆ ได้ 2 ระดับ คือระดับทางการใช้งานวรรณคดี งานราชการและวิทยุกระจายเสียง ระดับไม่เป็นทางการใช้ภายในครอบครัวและกับเพื่อน พระภิกษุชาวพม่ามักพูดกันเองด้วยภาษาบาลี ซึ่งได้รับอิทธิพลจากศาสนาพุทธ
พยัญชนะ
หน่วยเสียงพยัญชนะในภาษาพม่ามีดังต่อไปนี้
สระ
หน่วยเสียงสระในภาษาพม่ามีดังต่อไปนี้
การถอดเป็นอักษรโรมัน
ภาษาพม่าไม่มีระบบการถอดเป็นอักษรโรมันที่แน่นอน คำหลายคำสะกดต่างจากที่ออกเสียง เช่น คำว่าพระพุทธเจ้า ออกเสียงว่า pha-ya แต่เขียนว่า bu-ya การถอดภาษาพม่าเป็นอักษรโรมันจึงทำได้ยากแต่พอจะใช้การถอดเป็นอักษรโรมันของภาษาบาลีมาเทียบเคียงได้ หรือบางครั้งอาจใช้ระบบเอ็มแอลซีทีเอส
คำคุณศัพท์
คำคุณศัพท์มาก่อนคำนาม เช่น chuo-dé lu (สวยงาม + dé + คน = คนสวย) หรือตามหลังนาม เช่น lu chuo (คนสวย) การเปรียบเทียบใช้คำอุปสรรค à-คำคุณศัพท์-ปัจจัย zon คำคุณศัพท์บอกจำนวน ตามหลังคำนาม
คำกริยา
รากศัพท์ของคำกริยามักเติมปัจจัยอย่างน้อย 1 ตัว เพื่อบอกกาล ความสุภาพ รูปแบบกริยา เป็นต้น ไม่มีการใช้คำสันธาน รูปกริยาไม่เปลี่ยนตามบุคคล จำนวน หรือเพศของประธาน ตัวอย่างเช่น คำกริยา sá (กิน) เป็น
ลักษณนาม
ภาษาพม่ามีลักษณนามเช่นเดียวกับภาษาจีน ภาษาไทย และภาษามลายู คำลักษณนามที่ใช้ทั่วไปได้แก่
คำศัพท์
คำศัพท์ส่วนใหญ่มาจากภาษาตระกูลทิเบต-พม่า ศัพท์เกี่ยวกับศาสนา การศึกษา ปรัชญา รัฐบาลและศิลปะ ได้มาจากภาษาบาลีเป็นส่วนใหญ่ คำยืมจากภาษาอังกฤษมักเกี่ยวกับธุรกิจหรือการปกครองสมัยใหม่ คำยืมจากภาษาฮินดีมักเกี่ยวกับอาหารและการปรุงอาหาร
คอนวอย
คอนวอย (convoy) หมายถึง กลุ่มเรือหรือยานพาหนะ ที่เดินทางพร้อมกันเป็นกลุ่มใหญ่ ๆ
สามารถหมายถึง
กีฬายิงปืนในโอลิมปิกฤดูร้อน 2012
การแข่งขันยิงปืนในโอลิมปิกฤดูร้อน 2012 เป็นการแข่งขันกีฬายิงปืนในโอลิมปิกฤดูร้อนครั้งที่ 31 ที่จัดขึ้นในกรุงลอนดอน สหราชอาณาจักร ระหว่างวันที่ 28 กรกฎาคม - 6 สิงหาคม พ.ศ. 2555 ณ สนาม Royal Artillery Barracks มีการแข่งขันทั้งหมด 15 รายการ
ไวตาเป
ไวตาเป (Vaitape) เป็นเมืองที่ใหญ่ที่สุดบนเกาะบอราบอราในดินแดนเฟรนช์พอลินีเชีย มีประชากร 4,927 คน นับเป็นประชากรเกินครึ่งของทั้งเกาะที่มีประมาณ 9,000 คน ตั้งอยู่ทางด้านเหนือของเมืองปาเปเอเต (เมืองหลวงของเฟรนช์พอลินีเชีย)
มิสออู
มิสออู (မိစောဦး, ) เจ้าหญิงแห่ง พุกาม เป็นพระมเหสีของกษัตริย์ 2 พระองค์ พระเจ้าจอซวาแห่งพุกาม และ พระเจ้าสีหตู แห่ง ปีนยะ และพระราชมารดาของกษัตริย์ 2 พระองค์ อุซะนาที่ 1 แห่งปีนยะ และ จอซวาที่ 1 แห่งปีนยะ สออูเป็นพระราชธิดาของ พระเจ้านรสีหบดี กษัตริย์องค์สุดท้ายของอาณาจักรพุกาม
วงศ์ผักตบ
วงศ์ผักตบ หรือ Pontederiaceae เป็นวงศ์ของพืชมีดอก ในระบบ APG II และ APG จัดให้อยู่ในอันดับ Commelinales เป็นวงศ์ขนาดเล็กของพืชน้ำ ตัวอย่างเช่น ผักตบไทย, ผักตบชวา
ตลาดโบ๊เบ๊
thumb|250px|ทางเข้าตลาดโบ๊เบ๊สะพาน 4 ซึ่งอยู่ตรงข้ามกับ[[มัสยิดมหานาค]] ตลาดโบ๊เบ๊ หรือที่นิยมเรียกกันสั้น ๆ ว่า โบ๊เบ๊ เป็นตลาดแห่งหนึ่งในพื้นที่กรุงเทพมหานคร ตั้งอยู่บนถนนกรุงเกษม แขวงคลองมหานาค เขตป้อมปราบศัตรูพ่าย ระหว่างแยกกษัตริย์ศึก (ยศเส) กับแยกสะพานขาว โดยเลียบไปกับคลองผดุงกรุงเกษมตัดกับคลองมหานาค เป็นตลาดที่เป็นที่รู้จักกันดีจากการเป็นตลาดขายส่งเสื้อผ้าราคาถูก
ชื่อ
โดยชื่อตลาดโบ๊เบ๊ สันนิษฐานว่าเป็นชื่อที่เรียกเพี้ยนมาจากคำว่า "บ๊งเบ้ง" โดยชื่อนี้มีที่มาจากอดีตขณะที่ยังเป็นตลาดขายเสื้อผ้าเก่าอยู่ ผู้คนที่มาค้าขายมักจะส่งเสียงดังหนวกหูจนกระทั่งแถบนี้ได้ชื่อเรียกว่า "ตลาดบ๊งเบ้ง"
ทั้งนี้คำว่า "โบ๊เบ๊" ในพจนานุกรมฉบับราชบัณฑิตยสถานได้ให้นิยามไว้ว่า "ว. มีเสียงเอ็ดอึงจนฟังไม่ได้ศัพท์."
ประวัติ
ตลาดโบ๊เบ๊ เดิมเป็นชุมชนที่เกิดขึ้นราว พ.ศ. 2470 ก่อนสงครามโลกครั้งที่สอง ชาวชุมชนตรงนี้มีอาชีพที่หลากหลาย เช่น ย้อมผ้า หรือขายชา, กาแฟ หรือน้ำมะพร้าว ต่อมามีกลุ่มพ่อค้าแม่ค้าชาวจีนตั้งแผงขายของกันอยู่ในบริเวณถนนดำรงรักษ์ (ตรอกขี้เถ้า) โดยนำสินค้าเครื่องอุปโภคบริโภคสารพัดชนิดมาวางขายกันแบบแบกะดิน นอกจากนี้ยังเป็นตลาดขายส่งเสื้อผ้าราคาถูก บริเวณลานวัดบรมนิวาสราชวรวิหารด้านติดกับคลองแสนแสบ จนกระทั่งเกิดสงครามโลก สินค้าอุปโภคบริโภคขาดเแคลนเนื่องจากภาวะสงคราม เช่น เสื้อผ้าเครื่องนุ่งห่ม จึงมีการนำมาขาย เสื้อผ้าที่นำมาขายระยะแรกส่วนหนึ่งเป็นเสื้อผ้าของผู้เสียชีวิตจากการทิ้งระเบิดในสงคราม โดยนำมาซักทำความสะอาดและขายลักษณะแบกะดิน หรือเสื้อผ้ามือสองที่ใช้แล้ว จึงทำให้มีราคาถูกมาก และได้ย้ายที่ขายมาเป็นริมทางรถไฟข้างวัด จนกลายมาเป็นตลาดอย่างถาวร
ต่อมาเมื่อมีพ่อค้าแม่ค้าเพิ่มมากขึ้นจนพื้นที่ขายไม่พอทำให้บางส่วนต้องอาศัยพาดผ้ากับแขนแล้วเดินขายให้ลูกค้าทั่วไป เมื่อตลาดเริ่มคึกคักจนเป็นที่รู้จักมากขึ้นจึงได้เปลี่ยนลักษณะการขายแบกะดินมาเป็นแผงลอย และอาคารพาณิชย์ดังเช่นปัจจุบัน
พื้นที่และการดำเนินการ
ในย่านตลาดโบ๊เบ๊ ตรงข้ามกับตลาดโบ๊เบ๊สะพาน 4 คือ มัสยิดมหานาค อันเป็นมัสยิดและชุมชนชาวมุสลิมที่เก่าแก่แห่งหนึ่งในกรุงเทพมหานคร ติดกับคลองมหานาค ใกล้กับสะพานเจริญราษฎร์ 32
ตลาดโบ๊เบ๊แบ่งเวลาขายออกเป็น 2 ช่วง คือ เวลากลางวันตั้งแต่เวลา 09.00–15.00 น. และเวลากลางคืนตั้งแต่เวลา 23.00–05.00 น. โดยเฉพาะกลางคืนจะมีความคึกคักมาก จนกระทั่งถึงรุ่งสาง จากนั้นแผงลอยและอาคารพาณิชย์ซึ่งตั้งอยู่ด้านในก็จะกลับมาเปิดขายอีกครั้ง โดยลูกค้าส่วนใหญ่เป็นพ่อค้าแม่ค้าจากต่างจังหวัด เสื้อผ้าสำเร็จรูปยังเป็นที่นิยมของประเทศเพื่อนบ้าน เช่น เวียดนาม, กัมพูชา, ลาว, สิงคโปร์ และมาเลเซีย ส่วนตลาดส่งออกที่ใหญ่ที่สุดคือประเทศในกลุ่มตะวันออกกลาง โดยมีมูลค่าส่งออกถึงปีละหนึ่งหมื่นล้านบาทต่อปี
ทิลเดอะเวิลด์เอนส์
"ทิลเดอะเวิลด์เอนส์" (Till the World Ends) ต้นสังกัดของริทนีย์ ได้ปล่อยซิงเกิลออกมาเป็นซิงเกิลที่ 2 แต่ซิงเกิลนี้ ในวันที่ 4 กุมภาพันธ์ พ.ศ. 2554 ไม่แรงเท่าซิงเกิลที่ 1 ที่ทำได้ติดชาร์ตในบิลบอร์ดในวันแรกที่ปล่อยเพลง ซิงเกิลนี้เลยตกไปอยู่อันดับที่ 2 ในวันแรก และต่อมา ก็ตกลงไปอยู่ในอันดับที่ 20 เนื่องจากสภาพ มิวสิกวิดีโอ ซิงเกิลก่อนที่เธอทำให้ชาวแฟนๆผิดหวัง แล้วนำเธอไปเปรียบเทียบกับ เลดี้ กาก้า ซึ่ง เพลง Born This Way ของเธอและมิวสิกวิดีโอของเธอ มาแรงแซงอันดับ1ไปได้ แต่ทางต้นสังกัดเองก็พยายามให้สุดความสามารถ เพื่อให้ไม่ทำให้แฟนๆเพลงของเธอผิดหวัง
ต่อมาได้เปิดเอ็มวี ทิลเดอะเวิลด์เอนด์ส ขึ้นมาในวันที่ 6 เมษายน เวลา 15.00(ในไทย)
ฟริทซ์ ซวิคคี
ฟริทซ์ ซวิคคี (Fritz Zwicky; 14 กุมภาพันธ์ ค.ศ. 1898 – 8 กุมภาพันธ์ ค.ศ. 1974) เป็นนักดาราศาสตร์ชาวสวิส ทำงานเกือบตลอดชีวิตที่สถาบันเทคโนโลยีแคลิฟอร์เนียที่สหรัฐ มีส่วนในการสนับสนุนทฤษฎีและการสังเกตการณ์ทางดาราศาสตร์ที่สำคัญหลายประการ เช่น การใช้กล้องโทรทรรศน์แบบชมิทในการสำรวจมหานวดาราร่วมกับวัลเทอร์ บาเดอ และเสนอให้ใช้มหานวดาราเป็นเทียนมาตรฐาน (เขาเป็นคนคิดคำว่า "supernova" ด้วย) เขาได้ตั้งสมมุติฐานเกี่ยวกับการแปรสภาพของดาวฤกษ์จากดาวฤกษ์ธรรมดาไปเป็นดาวนิวตรอน รวมถึงสมมุติฐานเกี่ยวกับต้นกำเนิดของรังสีคอสมิก
แหล่งข้อมูลอื่น
18981974
อาเธอร์ ลีโอนาร์ด ชอว์โลว์
อาเธอร์ ลีโอนาร์ด ชอว์โลว์ (5 พฤษภาคม – 28 เมษายน ) นักฟิสิกส์ชาวอเมริกัน ที่เป็นที่รู้จักกันดีในฐานะผู้ให้แนวคิดคนแรกๆ ในการประดิษฐ์เมเซอร์ในย่านความถี่ของแสง, ในฐานะผู้ให้แนวคิดในการกักอะตอมด้วยแสงเลเซอร์ และ จากผลงานการศึกษาวัดค่าความถี่จำเพาะของโมเลกุลด้วยเลเซอร์ ผลงานหลังนี้ส่งผลให้เขาได้รับรางวัลโนเบลสาขาฟิสิกส์ในปี
ประวัติ
อาเธอร์ ชอว์โลว์ เป็นบุตรของ บิดาชาวลัตเวีย กับ เฮเลน แมสัน มารดาชาวแคนาดา บิดาของเขาเป็นนักศึกษาทางด้านวิศวกรรมไฟฟ้า และ ได้เดินทางมาจากยุโรป เพื่อศึกษาต่อที่ อเมริกา ราวสิบปีก่อนที่เขาจะเกิด บิดาของเขาตัดสินใจอยู่ที่นิวยอร์กหลังจากประสบอุปสรรคที่ทำให้ต้องพักเรื่องการศึกษาต่อไว้ อาเธอร์ ชอว์โลว์ เกิดที่ เมาต์เวอร์นอน ใน นิวยอร์ก และเมื่อเขาอายุได้เพียงสามปี ครอบครัวของเขาก็ได้อพยพไปยังแคนาดา
เขาจบชั้นมัธยมศึกษาตอนปลายเมื่อเขาอายุได้ 16 ปี และ ได้รับทุนการศึกษาได้เรียนต่อทางด้านวิทยาศาสตร์ที่มหาวิทยาลัยโทรอนโต เมื่อสำเร็จการศึกษาระดับปริญญาตรี เขาได้เข้าศึกษาต่อในชั้นสูงขึ้นที่มหาวิทยาลัยเดียวกันนั้นเอง  อย่างไรก็ดี การศึกษาได้ถูกระงับชั่วคราวขณะที่เขาศึกษาอยู่เนื่องจากการเกิดสงครามโลกครั้งที่สอง และ เมื่อสงครามสิ้นสุดลงเขาได้เริ่มทำงานในระดับดุษฎีบัณฑิต กับศาสตราจารย์ แมลคอล์ม ครอว์ฟอร์ด ที่มหาวิทยาลัยเดิม และหลังจากจบการศึกษา ชอว์โลว์ได้รับทุนผู้ติดตาม และ ได้เข้าทำงานกับ ชาร์ลซ์ เทาซ์ ที่ภาควิชาฟิสิกส์ มหาวิทยาลัยโคลัมเบีย ในฤดูหนาวของ ปี พ.ศ. 2493 ซึ่งในขณะนั้นอยู่ภายใต้การนำของ ราบี โดยที่มี นักฟิสิกส์รางวัลโนเบลอีกไม่ต่ำกว่า 8 คนที่ทำงานอยู่ที่ภาควิชานั้นด้วย
ชอว์โลว์ได้แต่งงานกับ ออเรลเลีย เทาซ์ น้องสาวของ ชาร์ลซ์ เทาซ์ ในปี 2494 พวกเขามีบุตรธิดาร่วมกันสามคน คือ อาเธอร์ จูเนียร์, เฮเลน และ เอดิธ อย่างไรก็ดี อาเธอร์ จูเนียร์ บุตรชายของเขาเป็นโรคออทิสติก ซึ่งทำให้มีความสามารถในการพูดน้อยมาก
ในปลายปี 2494 ชอว์โลว์ ได้เข้าทำงานที่ ห้องปฏิบัติการทางด้านโทรศัพท์ เบลล์ (เบลล์แล็บส์) เกี่ยวกับงานทางด้านตัวนำยิ่งยวด ในปี 2498 ระหว่างที่ทำงานที่เบลล์แล็บส์นั้น เขาและ ชาร์ลซ์ เทาซ์ ได้ร่วมกันเขียนหนังสือเรื่อง การหาความถี่จำเพาะช่วงไมโครเวฟ และ ในปี 2501 พวกเขาได้เตรียมเสนอจดสิทธิบัตร และส่งในนามของ แบลล์เล็บส์ แต่สิทธิบัตรนี้ได้ถูกแย้งจาก กอร์ดอน กูลด์ จากนั้นในปี พ.ศ. 2504 เขาได้เข้าทำงานในฐานะศาสตราจารย์ที่มหาวิทยาลัยสแตนฟอร์ด เขาทำงานอยู่ที่นั่นจนกระทั่งเกษียณไปเป็นศาสตราจารย์เกียรติคุณ ในปี 2539
ชอว์โลว์ และ ศาสตราจารย์ โรเบิร์ต ฮอฟสแตดเตอร์ ที่ สแตนฟอร์ด ผู้ซึ่งมีบุตรเป็นโรคออทิสติก เหมือนกัน ได้ร่วมมือและช่วยเหลือกันและกันเพื่อหาทางรักษาบุตรของตน บุตรของชอว์โลว์นั้นได้เข้ารับการดูแลที่ศูนย์พิเศษสำหรับผู้ป่วยออทิสติก โดยในภายหลังชอว์โลว์ได้รวบรวมทุนเพื่อตั้งสถาบันเพื่อดูแลผู้ป่วยออทิสติก ในเมือง พาราไดซ์ รัฐแคลิฟอร์เนีย  และใน พ.ศ. 2542 สถาบันนี้ได้รับการตั้งชื่อเป็น ศูนย์อาเธอร์ ชอว์โลว์ ก่อนหน้าที่เขาเสียชีวิตไม่นานนัก
ชอว์โลว์เป็นผู้สนับสนุนทฤษฎีที่เป็นที่ถกเถียง เกี่ยวกับ การช่วยเหลือการสื่อสารสำหรับผู้ป่วยออทิสติก นอกเหนือไปจากงานวิจัยของเขาทางด้านทัศนศาสตร์ โดยเฉพาะ เลเซอร์ และ การหาค่าความถี่จำเพาะด้วยเลเซอร์ เขายังสามารถที่จะทำการค้นคว้าวิจัยทางด้านตัวนำยิ่งยวด และ การสั่นพ้องแม่เหล็กนิวเคลียร์ได้อีกด้วย เขาได้รางวัลโนเบลในปีพ.ศ. 2524 ร่วมกับ นิโคลาส โบลมเบอร์เกน "สำหรับการมีส่วนร่วมในการพัฒนาการหาความถี่จำเพาะโดยใช้เลเซอร์ (laser spectroscopy)" และ ไค มานเน บอร์เย ซีกบาห์น "สำหรับการมีส่วนร่วมในการพัฒนาการหาความถี่จำเพาะความละเอียดสูงด้วยอิเล็กตรอน"
ในปี 2534 บริษัท เอ็นอีซี (NEC Corporation) และ สมาคมฟิสิกส์อเมริกัน (American Physical Society) ได้ร่วมกันจัดตั้งรางวัล ''อาเธอร์ แอล. ชอว์โลว์ ใน วิทยาศาสตร์ทางด้านเลเซอร์'' (Arthur L. Schawlow Prize in Laser Science) รางวัลนี้ได้ถูกมอบเป็นประจำทุกปีสำหรับผู้ที่ความโดดเด่นในการมีส่วนร่วมเพื่องานวิจัยพื้นฐานโดยใช้เลเซอร์
ชอว์โลว์เสียชีวิตในเมืองพาโล อัลโต รัฐแคลิฟอร์เนีย เนื่องจากเป็น มะเร็งในเม็ดเลือดขาว (ลูคีเมีย) โดยมีอายุรวมได้ 77 ปี
ยิงประตูสู่ฝัน
ยิงประตูสู่ฝัน (Our Field of Dreams) เป็นการ์ตูนญี่ปุ่น แนวโชเน็น ความยาว 34 เล่มจบ+ภาคพิเศษอีก 1 เล่ม เนื้อเรื่องเกี่ยวกับกีฬาฟุตบอล โดยเล่าถึงชีวิตของเด็กผู้ชายที่ชื่อ ทาคาสุงิ คาซึยะ ผู้หลงใหลเกมลูกหนังเป็นชีวิตจิตใจ ผู้อ่านจะได้ติดตามชีวิตในโลกลูกหนังของตัวเอกที่เติบโตขึ้นเรื่อยๆ และก้าวไปสู่สังเวียนที่ยิ่งใหญ่ขึ้นพร้อมๆกัน โดยอาจแบ่งการดำเนินเรื่องเป็นภาคต่างๆ ตามการเติบโตของตัวเอกได้กลายๆ ดังนี้
เนื้อเรื่อง
ทาคาสุงิ คาซึยะ เป็นเด็กชายที่ชอบฟุตบอลเป็นชีวิตจิตใจ และใฝ่ฝันว่าสักวันจะได้ลงแข่งในสนามกีฬาแห่งชาติร่วมกับ ทาคาสุงิ คังอิจิ พ่อที่เขาเคารพรัก ทว่าอยู่มาวันหนึ่ง คังอิจิได้เข้าช่วยเหลือเด็กชายคนหนึ่งจนตัวเองถูกรถชนเสียชีวิต คาซึยะรู้สึกช็อกและเสียใจกับการตายของพ่อมาก จึงตัดสินใจเลิกเล่นฟุตบอลซึ่งเป็นสิ่งที่ทำให้พ่อของเขาต้องจากไป แต่เมื่อเวลาผ่านไป 5 ปี คาซึยะซึ่งเรียนอยู่ชั้น ม.5 ก็ประสบกับเหตุการณ์บางอย่างที่ทำให้เขาหวนกลับมาเล่นฟุตบอลอีกครั้ง
ฟุตบอลทีมชาติ
เมื่อคาซึยะได้เข้าเก็บตัวรับการคัดเลือกทีมชาติ เขาก็ได้พบกับ อิบุ เค็นสุเกะ สุดยอดกองกลางแห่งทีมชาติญี่ปุ่นในขณะนั้น การพบกันในตอนแรกทำให้คาซึยะรู้สึกถึงความพิเศษของอิบุได้ในทันทีจากความสามารถและบุคลิกที่โดดเด่นของดาวยิงผู้นี้ การเก็บตัวคราวนั้นได้เรียกตัวนักเตะผสมกันระหว่างผู้เล่นหน้าใหม่ที่ไม่เคยติดทีมชาติ และนักเตะมากประสบการณ์ที่เพิ่งอกหักมาจากฟุตบอลโลกรอบคัดเลือก บรรยากาศตึงเครียดยิ่งระอุขึ้นไปอีก เมื่อเกิดการทะเลาะแย่งตำแหน่งการเล่นกันระหว่างนักเตะทั้ง 2 กลุ่ม ส่งผลให้เกิดการฟอร์มทีมของบรรดาเด็กใหม่และใช้ชื่อว่า "รีเสิร์ฟด็อกซ์" แยกต่างหากจากกลุ่มนักเตะเดิม
รายชื่อตอน
จากการตีพิมพ์เรื่องยิงประตูสู่ฝันเป็นภาษาไทยทั้งหมด 34 เล่ม มีชื่อตอนต่างๆ ดังนี้
คณะวิศวกรรมศาสตร์ มหาวิทยาลัยเกษตรศาสตร์
คณะวิศวกรรมศาสตร์ มหาวิทยาลัยเกษตรศาสตร์ เป็นคณะวิศวกรรมศาสตร์ในประเทศไทยที่เก่าแก่เป็นอันดับ 2 ผลิตบัณฑิตในสาขาวิชาวิศวกรรมศาสตร์ทั้งระดับปริญญาตรี โท และเอก
ประวัติ
คณะวิศวกรรมศาสตร์ ถือกำเนิดมาจาก โรงเรียนช่างชลประทาน สังกัดกรมชลประทาน กระทรวงเกษตราธิการ ซึ่งได้ก่อตั้งเมื่อวันที่ 1 สิงหาคม พ.ศ. 2481 โดยระยะแรกเป็นหลักสูตรประกาศนียบัตรช่างชลประทาน และมีประวัติความเป็นมายาวนานก่อนจะได้รับการจัดตั้งให้เป็นคณะวิศวกรรมศาสตร์ อย่างเป็นทางการและได้มีการพัฒนาการต่าง ๆ เรื่อยมา ดังนี้
หน่วยงาน
ภาควิชา สำนัก สถาบัน และศูนย์ ภายในคณะวิศวกรรมศาสตร์ มีรายละเอียด ดังนี้
ทำเนียบคณบดี
หมายเหตุ คำนำหน้าพระนามและนามของผู้ดำรงตำแหน่งคณบดี เป็นคำนำหน้าพระนามและนามตามตำแหน่งทางวิชาการในขณะนั้น
การจัดอันดับตามสาขาโดย ARWU, QS และ THE
ผลการจัดอันดับแยกตามสาขา QS World University Rankings by Subject พบว่าในกลุ่ม Engineering & Technology สาขา Engineering Mechanical, Aeronautical & Manufacturing มหาวิทยาลัยเกษตรศาสตร์ได้รับการจัดอันดับให้ติดอันดับโลก อันดับที่ 451-500 ในปี 2019, อันดับที่ 451-500 ในปี 2020, , อันดับที่ 451-500 ในปี 2021, และอันดับที่ 451-500 ในปี 2022 ในสาขา Engineering Chemical ได้รับการจัดอันดับให้ติดอันดับโลก อันดับที่ 351-400 ในปี 2020  อันดับที่ 351-400 ในปี 2021 และอันดับที่ 301-350 ในปี 2022 และในสาขา Electrical and Electronic Engineering ได้รับการจัดอันดับให้ติดอันดับโลก อันดับที่ 451-500 ในปี 2022
การจัดอันดับมหาวิทยาลัยโลกแยกตามสาขาโดย Times Higher Education World University Rankings by subjects พบว่ามหาวิทยาลัยเกษตรศาสตร์ได้รับการจัดอันดับในสาขาวิศวกรรมและเทคโนโลยี (Engineering and Technology) อยู่ในอันดับที่ 601-800 ในปี 2019, ในอันดับที่ 801+ ในปี 2020, และได้รับการจัดอันดับในสาขาวิศวกรรม (Engineering) ในอันดับที่ 801–1000 ในปี 2021
ผลการประเมินคุณภาพผลงานวิจัยเชิงวิชาการโดย สกว.
สำนักงานกองทุนสนับสนุนการวิจัย หรือ สกว. ได้ทำการประเมินคุณภาพผลงานวิจัยเชิงวิชาการในด้านวิทยาศาสตร์และเทคโนโลยีสำหรับสถาบันอุดมศึกษาในประเทศไทย โดยแยกตามสาขาวิชาต่าง ๆ ซึ่งในการประเมินครั้งที่ 2 พ.ศ. 2553 ในกลุ่มสาขาวิชาวิศวกรรมศาสตร์ พบว่า คณะวิศวกรรมศาสตร์ มหาวิทยาลัยเกษตรศาสตร์ มีหน่วยงานได้รับการประเมินอยู่ในระดับ 5 (ดีมาก) และระดับ 4 (ดี) จำนวน 2 หน่วยงาน ใน 2 สาขา คือ สาขาวิศวกรรมอุตสาหการ (Industrial Engineering) โดยภาควิชาวิศวกรรมอุตสาหการ คณะวิศวกรรมศาสตร์ มหาวิทยาลัยเกษตรศาสตร์ และสาขาวิศวกรรมเคมี (Chemical Engineering) โดยภาควิชาวิศวกรรมเคมี คณะวิศวกรรมศาสตร์ มหาวิทยาลัยเกษตรศาสตร์
ต่อมาในการประเมินครั้งที่ 3 พ.ศ. 2554 ในกลุ่มสาขาวิชาวิศวกรรมศาสตร์ พบว่า คณะวิศวกรรมศาสตร์ มหาวิทยาลัยเกษตรศาสตร์ มีหน่วยงานได้รับการประเมินอยู่ในระดับ 4 (ดี) จำนวน 1 หน่วยงาน คือ สาขาวิศวกรรมระบบการผลิต โดยภาควิชาวิศวกรรมอุตสาหการ คณะวิศวกรรมศาสตร์ มหาวิทยาลัยเกษตรศาสตร์
กีฬามหาวิทยาลัยแห่งประเทศไทย ครั้งที่ 30
กีฬามหาวิทยาลัยแห่งประเทศไทย ครั้งที่ 30 หรือ ศรีปทุมเกมส์ จัดการแข่งขันวันที่ 11- 18 มกราคม พ.ศ. 2546 ณ มหาวิทยาลัยศรีปทุม กรุงเทพมหานคร โดยมีมหาวิทยาลัยศรีปทุมเป็นเจ้าภาพจัดการแข่งขัน จัดการแข่งขัน 21 ชนิดกีฬา กีฬาสาธิต 1 ชนิดกีฬา คือ เรือพาย มีมหาวิทยาลัยเข้าร่วมการแข่งขัน 58 มหาวิทยาลัย มีการชิงชัยทั้งสิ้น 194 เหรียญทอง
สรุปเหรียญการแข่งขัน
สรุปเหรียญการแข่งขัน 5 สถาบันแรก คือ
พระที่นั่งมูลสถานบรมอาสน์
พระที่นั่งมูลสถานบรมอาสน์ เป็นพระที่นั่งตึก 2 ชั้นศิลปกรรมแบบยุโรปโดยพระที่นั่งองค์นี้สร้างเชื่อมต่อกับพระที่นั่งจักรีมหาปราสาททางด้านทิศตะวันออก โดยมีชื่อเรียกว่าห้องโต๊ะ ใช้สำหรับประกอบพระราชพิธีสำคัญ ๆ ต่าง ๆ และใช้สำหรับพระราชทานเลี้ยงรับรอง
ประวัติ
พระที่นั่งองค์นี้อยู่ต่อกับท้องพระโรงกลางของหมู่พระที่นั่งจักรีมหาปราสาททางทิศตะวันออกพระที่นั่งองค์นี้มีความหมายว่า “ เป็นที่ประทับเมื่อขึ้นครองราชย์ “พระที่นั่งองค์นี้ใช้เป็นห้องสำหรับพระราชทานเลี้ยงในงานต่างๆจึงเรียกว่า“ห้องโต๊ะ“เพดานห้องทำเป็นลายมงคล 8 ประการคือ สังข์, จักร , ตะบอง , บ่อน้ำ , ลูกโค , กรอบหน้า , ธง และ ขอ ต่อมาพระที่นั่งองค์นี้ชำรุดทรุดโทรมมาก พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ 9 จึงโปรดเกล้า ฯ ให้รื้อลงและสร้างพระที่นั่งมูลสถานบรมอาสน์องค์ใหม่ขึ้นแทน แต่ยังจัดเป็นห้องพระราชทานเลี้ยงเช่นเดิม
พระที่นั่งดำรงสวัสดิ์อนัญวงศ์
พระที่นั่งดำรงสวัสดิ์อนัญวงศ์ เป็นพระที่นั่งที่สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว เป็นพระที่นั่งองค์หนึ่งในหมู่พระที่นั่งจักรีมหาปราสาท ปัจจุบันถูกรื้อลงแล้ว
ประวัติ
พระที่นั่งองค์นี้อยู่ต่อจากพระที่นั่งสมมติเทวราชอุปบัติ ทางทิศตะวันตกมีการตกแต่งด้วยเครื่องลายคราม มีนามเป็นการภายในว่า “ห้องผักกาด“ บางครั้งใช้เป็นห้องเสวยกาแฟ เมื่อมีงานพระราชทานเลี้ยงใหญ่ ระหว่างพระที่นั่งองค์นี้กับพระที่นั่งราชปรีดีวโรทัยเป็นที่พักของหมอหลวงซึ่งโปรดเกล้าฯ ให้เข้ามาอยู่เมื่อทรงพระประชวร
เจอร์เมน เดโฟ
เจอร์เมน โคลิน เดโฟ โอบีอี​ (Jermain Colin Defoe, เกิดเมื่อวันที่ 7 ตุลาคม ค.ศ. 1982) เป็นนักฟุตบอลชาวอังกฤษ เชื้อสายเซนต์ลูเชีย-โดมินิกัน ตำแหน่งกองหน้าตัวเป้า ปัจจุบันเล่นให้แก่ซันเดอร์แลนด์ในอีเอฟแอลลีกวัน
เจอร์เมน เดโฟ เริ่มต้นอาชีพด้วยการเป็นนักฟุตบอลระดับเยาวชนให้กับสโมสรชาร์ลตัน แอธเลติก เมื่ออายุได้ 14 ปี ก่อนที่จะย้ายมาอยู่กับเวสต์แฮม ยูไนเต็ด เมื่ออายุ 16 ปี โดยลงเล่นในระดับอาชีพให้กับเวสต์แฮม ยูไนเต็ดเป็นนัดแรกในปี ค.ศ. 2000 ก่อนจะถูกส่งไปหาประสบการณ์กับสโมสรบอร์นมัทด้วยสัญญายืมตัวตลอดฤดูกาล 2000–01 และกลับมาสู่เวสต์แฮม ยูไนเต็ด
หลังจากที่เวสต์แฮม ยูไนเต็ด ตกชั้นจากพรีเมียร์ลีกในปี 2003 เดโฟได้ย้ายมาร่วมทีมทอตนัม ฮอตสเปอร์ในเดือนมกราคม ปี 2004 และลงเล่นให้กับสเปอร์นานถึง 4 ฤดูกาล ก่อนจะถูกขายให้กับสโมสรพอร์ตสมัท ในเดือนมกราคม ปี 2008 โดยเขาลงเล่นให้กับพอร์ตสมัทเพียงแค่ฤดูกาลเดียว หลังจากนั้นได้ย้ายกลับมายังทอตนัม ฮอตสเปอร์ในเดือนมกราคม ปี 2009
ในปี 2014 เดโฟย้ายไปเล่นฟุตบอลนอกสหราชอาณาจักรเป็นครั้งแรก โดยเขาย้ายไปเล่นให้กับโทรอนโต เอฟซี ในเมเจอร์ลีก ซอกเกอร์ สหรัฐอเมริกา แต่ไม่ประสบความสำเร็จเท่าที่ควร จึงได้ย้ายกลับมาเล่นในพรีเมียร์ลีกอีกครั้งในปีถัดมา กับสโมสรฟุตบอลซันเดอร์แลนด์
เดโฟ เป็นหนึ่งในนักฟุตบอลที่สามารถทำประตูในพรีเมียร์ลีกได้มากเกินกว่า 150 ประตู โดยยิงประตูในพรีเมียร์ลีกมากที่สุดเป็นอันดับที่ 7 (162 ประตู) รวมทั้งเป็นผู้ทำประตูสูงสุดตลอดกาลลำดับที่ 5 ของสโมสรทอตนัม ฮอตสเปอร์ โดยเป็นผู้ยิงประตูในการแข่งขันฟุตบอลถ้วยยุโรปให้สโมสรมากที่สุดเป็นอันดับ 1
ในการลงเล่นระดับชาติ เจอร์เมน เดโฟ ติดทีมชาติอังกฤษเป็นครั้งแรกในปี 2004 โดยลงเล่นให้กับทีมชาติอังกฤษทั้งหมด 57 นัด ยิงได้ 20 ประตู รวมถึงการลงเล่นและยิงประตูในฟุตบอลโลก 2010 ที่บ้านอีเต่า
ประวัติ
ที่ศูนย์ฝึกฟุตบอลของสมาคมฟุตบอลอังกฤษ เดโฟ ได้รับความสนใจจากสโมสรฟุตบอลชาร์ลตัน แอธเลติก ที่ดึงตัวเขาเข้าร่วมศูนย์ฝึกเยาวชนของสโมสร ก่อนที่เขาจะเซ็นสัญญาเป็นนักฟุตบอลอาชีพกับสโมสรฟุตบอลเวสต์แฮม ยูไนเต็ด
เกียรติประวัติ
ทอตนัมฮอตสเปอร์ รางวัลส่วนตัว
เครื่องราชอิสริยาภรณ์
แหล่งข้อมูลอื่น
1982
สายพระป่าในประเทศไทย
ในประเทศไทย สายพระป่า คือสายกรรมฐานของพระภิกษุฝ่ายอรัญวาสีที่สืบทอดมาจากพระครูวิเวกพุทธกิจ (เสาร์ กนฺตสีโล) และพระครูวินัยธรมั่น ภูริทตฺโต พระภิกษุในสายนี้เน้นฝึกกรรมฐานควบคู่กับการรักษาพระวินัยอย่างเคร่งครัด
ประวัติ
พระภิกษุฝ่ายธรรมยุติกนิกายตั้งแต่ยุคแรกจะศึกษาคันถธุระในช่วงเข้าพรรษา พอถึงหน้าแล้งจึงออกจาริกไปฝึกวิปัสสนาธุระตามที่ต่าง ๆ โดยเฉพาะในภาคอีสานมีพระอาจารย์ดี พนฺธุโล และพระอาจารย์ม้าว เทวธมฺมี เป็นกำลังสำคัญ
ครูบาอาจารย์ที่มีชื่อเสียง
[[ไฟล์:พระมหาเถราจารย์.jpg|thumb|250px|ส่วนหนึ่งของศิษยานุศิษย์ของหลวงปู่มั่น ภูริทตฺโต เรียงลำดับจากด้านซ้าย
นั่งแถวหน้า: 6) พระอาจารย์จันทร์ เขมปตฺโต 7) หลวงปู่บัว สิริปุณฺโณ 8) พระอาจารย์กงมา จิรปุญฺโญ 9) หลวงปู่อ่อนสา สุขกาโร ]]
ฏอลูต
ชื่อ
ชื่อ ฏอลูต มีรากศัพท์ที่ไม่แน่นอน ไม่เหมือนกับตัวละครอื่นๆ ส่วนใหญ่ที่พบในทั้ง คัมภีร์ฮีบรู และอัลกุรอาน ชื่อ ภาษาอาหรับ ไม่เหมือนกับชื่อ ฮีบรู (<templatestyles src="Script/styles_hebrew.css" /> ) ตามความเห็นของนักตัฟซีร ฏอลูตแปลว่า "สูง" และหมายถึงส่วนสูงที่ไม่ธรรมดาของซาอูล ซึ่งจะสอดคล้องกับเรื่องราวในพระคัมภีร์ไบเบิล ในตัฟซีรชื่อ เช่น อะบูอิสฮาก อัษษะอ์ลาบี นักวิชาการในศตวรรษที่ 11 ถือได้ว่าในเวลานี้กษัตริย์แห่งอิสราเอลในอนาคตจะต้องได้รับการยอมรับจากความสูงของเขา นบีชัมวีลตั้งเครื่องตวง แต่ไม่มีผู้ใดในอิสราเอลถึงความสูงเพียงพอ ยกเว้นซาอูล
หะดีษ
ฏอลูตยังถูกกล่าวถึงในหะดีษ : "รายงานจากอัลบะรออ์ : บรรดาเศาะฮาบะฮ์ ของนบีมุฮัมมัด ซึ่งเข้าร่วมในสงครามบะดัร ได้บอกข้าว่า จำนวนของพวกเขาเท่ากับจำนวนของเศาะฮาบะฮ์ของฏอลูตที่ข้ามแม่น้ำไปกับเขา และพวกเขามีจำนวนมากกว่า 310 คน ขอสาบานต่ออัลลอฮ์ ไม่มีผู้ใดข้ามแม่น้ำร่วมกับเขา เว้นแต่ผู้ศรัทธาเท่านั้น"
เรื่องเล่าในอัลกุรอาน
หลังจากสมัยของนบีมูซา (โมเสส) ชาวอิสราเอลเริ่มเรียกร้องให้มีกษัตริย์เพื่อนำพวกเขาเข้าสู่สงครามกับศัตรู ด้วยเหตุนี้ ฏอลูตจึงได้รับการแต่งตั้งให้เป็นกษัตริย์โดยนบีนิรนามของลูกหลานชาวอิสราเอล ซึ่งประกาศว่าอัลลอฮ์ได้เลือกฏอลูตเป็นกษัตริย์องค์ใหม่ของอิสราเอล ชาวอิสราเอลสงสัยการตัดสินใจของนบี โดยขาดความเคารพต่อฏอลูตเนื่องจากท่านไม่มีทรัพย์สมบัติ นบีบอกพวกเขาว่า ฏอลูตเป็นที่โปรดปรานมากกว่าพวกเขา ท่านแตกต่างจากคนอื่น ๆ ด้วยความรู้อันยอดเยี่ยมและร่างกายของท่าน สัญญาณของบทบาทที่ถูกต้องในฐานะกษัตริย์คือการที่อัลลอฮ์ได้ทรงนำหีบพันธสัญญากลับมายังอิสราเอลเพื่อชาวอิสราเอล ฏอลูตทดสอบผู้คนของท่านที่แม่น้ำ: ใครก็ตามที่ดื่มน้ำจากมันจะไม่ติดตามเขาในสนามรบเว้นแต่ผู้ที่ตักมันขึ้นมาหนึ่งกำมือ หลายคนดื่ม แต่มีเพียงผู้ซื่อสัตย์เท่านั้นที่กล้าเสี่ยง จากนั้นฏอลูตได้นำชาวอิสราเอลไปสู่ชัยชนะเหนือกองทัพของโกลิอัท ซึ่งถูกสังหารโดยนบีดาวูด (ดาวิด) ฏอลูตไม่ถือเป็นนบี ของอัลลอฮ์ แต่เป็นกษัตริย์ที่ได้รับการแต่งตั้งจากพระองค์
เรือนเจ้าจอมมารดาแส
เรือนเจ้าจอมมารดาแส ตั้งอยู่ในพระราชวังบางปะอิน เป็นเรือนที่พักของเจ้าจอมมารดาแส โรจนดิศ เป็นเจ้าจอมมารดาในพระบาทสมเด็จพระจุลจอมเกล้าเจ้าอยู่หัว ตัวอาคารก่ออิฐถือปูน มี 2 ชั้น ชั้นบนมี 3 ห้องนอน 3 ห้องน้ำ แต่ละห้องมีประตูเข้าด้านหน้า
เรือนเจ้าจอมมารดาแส ตั้งอยู่ระหว่างพระตำหนักสมเด็จพระปิตุจฉาเจ้าสุขุมาลมารศรี พระอัครราชเทวีและเรือนเจ้าจอมเอี่ยม เอิบ อาบ เอื้อน และเจ้าจอมมารดาอ่อน
ซอยกัปตันบุช
ซอยกัปตันบุช หรือ ตรอกกัปตันบุช หรือชื่ออย่างเป็นทางการว่า ซอยเจริญกรุง 30 เป็นซอยแยกจากถนนเจริญกรุงในพื้นที่แขวงสี่พระยา เขตบางรัก กรุงเทพมหานคร ใกล้กับถนนสี่พระยาและท่าน้ำสี่พระยา ติดกับริมฝั่งแม่น้ำเจ้าพระยา
ชื่อซอยกัปตันบุชมีที่มาจากจอห์น บุช นักเดินเรือชาวอังกฤษ ผู้เข้ามาอาศัยและรับราชการในรัชสมัยรัชกาลที่ 5 จนมีตำแหน่งเป็นอธิบดีกรมเจ้าท่า และได้รับบรรดาศักดิ์เป็นพระยาวิสูตรสาครดิฐ ซึ่งเคยมีบ้านพำนักอยู่บริเวณแถบนี้ โดยในซอยเป็นที่ตั้งของบ้านเลขที่ 1 ของถนนเจริญกรุง เป็นบ้านที่มีสถาปัตยกรรมสวยงามแบบยุโรปนีโอคลาสสิก ตัวอาคารก่ออิฐถือปูนสองชั้น หลังคาทรงปั้นหยา และออกแบบเป็นหน้าจั่วตรงกลางด้านหน้าอาคาร ผนังทาสีเหลือง หน้าต่างทาสีเขียวมะกอกตัดขอบขาว ประตูหน้าต่างเป็นทรงโค้งแบบโรมัน
บ้านหลังนี้มักมีความเข้าใจผิดว่าเป็นบ้านของกัปตันบุช แต่ตามหลักฐานชื่อของเจ้าบ้านเลขที่ 1 ถนนเจริญกรุงของกรมไปรษณีย์โทรเลข พบว่าในปี พ.ศ. 2454 เป็นบ้านของขุนราชพิมาน บุตรชายของพระยาพิทักษ์ภูบาล ขึ้นกรมรักษาพระองค์ปืนทองปลายซ้าย เคยเป็นอาคารที่ทำการของกรมพระคลังข้างที่ (สำนักงานทรัพย์สินส่วนพระมหากษัตริย์ ในปัจจุบัน) และเคยเป็นที่ทำการของบริษัทสุราฝรั่งเศส รวมถึงเคยเป็นที่ตั้งของโรงเรียนอาชีวศึกษาแห่งแรกในประเทศไทยอีกด้วย คือ โรงเรียนอาชีพช่างกล  (สถาบันเทคโนโลยีปทุมวัน ในปัจจุบัน) ซึ่งในระยะแรกดำเนินกิจการและทำการสอนโดยทหารเรือ ปัจจุบันสำนักงานทรัพย์สินส่วนพระมหากษัตริย์ได้เข้ามาบูรณะ ถือเป็นอาคารอนุรักษ์และโบราณสถานแห่งหนึ่งของกรุงเทพมหานคร และด้านข้างทางขวา เป็นอาคารคลังสินค้าเก่า ซึ่งครั้งหนึ่ง หลุยส์ ที. ลีโอโนเวนส์ บุตรชายของแอนนา ลีโอโนเวนส์ หรือแหม่มแอนนา เคยมาเช่าประกอบกิจการอยู่
ในอดีต ย่านซอยกัปตันบุชตลอดจนถนนเจริญกรุง รวมถึงถนนสี่พระยา เป็นย่านแห่งหนึ่งที่มีความคึกคักและเจริญที่สุดของกรุงเทพมหานคร นอกเหนือจากย่านเยาวราช, สำเพ็ง หรือตลาดน้อย เป็นแหล่งที่อาศัยและประกอบกิจการรวมถึงเป็นที่ทำการทางราชการของชาวต่างชาติ โดยเฉพาะชาวตะวันตก ซึ่งยังคงปรากฏหลักฐานมาจนถึงปัจจุบันด้วยอาคารเก่าแก่ที่มีความสวยงามทางสถาปัตยกรรมหลายแห่ง เช่น สถานทูตโปรตุเกส อันเป็นสถานทูตต่างประเทศแห่งแรกที่มีขึ้นในพื้นที่กรุงเทพมหานคร โดยสร้างมาตั้งแต่รัชสมัยรัชกาลที่ 2 ตัวอาคารสร้างด้วยสถาปัตยกรรมแบบโคโลเนียลโปรตุเกส, อาคารศุลกสถาน หรือโรงภาษีร้อยชักสาม โรงภาษีเก็บค่าภาษีจากเรือสินค้าต่างชาติ ตัวอาคารเป็นสถาปัตยกรรมแบบปัลลาดีโอ, ที่ทำการของฮ่องกงและเซี่ยงไฮ้แบงกิ้งคอร์ปอเรชั่น ธาคารสัญชาติฮ่องกง ที่เข้ามาเปิดกิจการในประเทศไทยตั้งแต่ปี พ.ศ. 2431 เป็นต้น
โบอา
คว็อน โบอา (권보아, Kwon BoA) หรือที่เป็นที่รู้จักในชื่อ โบอา (보아, BoA) เป็นนักร้องชาวเกาหลีใต้ที่ได้รับความนิยมเป็นอย่างมากในเกาหลีใต้ ญี่ปุ่นและทั่วเอเชีย มาจากคำว่า Beat of Angel เข้าวงการมาตั้งแต่ปี พ.ศ. 2543 โดยสังกัดค่าย SM Entertainment (เกาหลี) และ Avex Trax (ญี่ปุ่น) มีอัลบั้มและซิงเกิลฮิตมากมายในเอเชีย และยังร่วมเป็นแขกรับเชิญให้กับหลายๆศิลปินอีกด้วย เช่น ทงบังชินกี และ เวสท์ไลฟ์ เป็นต้น นอกจากนี้เธอยังมีส่วนในการเขียนเนื้อเพลง "ลิสเซ่น ทู มาย ฮาร์ท"(Listen to my heart) อีกด้วย
ปี ค.ศ. 2000 - 2002 เดบิวต์
โบอา หรือ คว็อน โบอา เกิดเมื่อวันที่ 5 พฤศจิกายน พ.ศ. 2529 ในเมืองกูริ ประเทศเกาหลีใต้ เธอเป็นนักร้อง เธอได้ออกอัลบั้มเพลงทั้งในเกาหลีใต้และญี่ปุ่น และบริษัทเพลงที่ดูแลเธออยู่ให้ระดับความสำคัญเธอว่าเป็น ดาราแบบ ข้ามประเทศ เธอได้ออกอัลบั้มมาแล้ว 14 ชุด (อัลบั้มภาษาญี่ปุ่น 7 ชุด อัลบั้มภาษาเกาหลี 7 ชุด) เบสต์อัลบั้ม 2 ชุด ดิจิตอลอัลบั้ม 1 ชุด รีมิกซ์อัลบั้ม 2 ชุด และ 3 ชุด ในอัลบั้มที่เป็นครึ่ง (.5) 25 ซิงเกิล (ซิงเกิลภาษาญี่ปุ่น 25 ซิงเกิล ซิงเกิลภาษาเกาหลี 4 ซิงเกิล) ทั้งในเกาหลีและญี่ปุ่น อีกทั้งอัลบั้มแทบทุกชุดของเธอยังมี Overseas Version มาจัดจำหน่ายอีกด้วย จนถึงทุกวันนี้เธอขายเพลงได้มากกว่า 6 ล้านชุด และพูดภาษาเกาหลีบ้านเกิดได้ ภาษาญี่ปุ่นคล่องแคลวอย่างมาก และอังกฤษในระดับที่สนทนาได้ และขณะนี้กำลังเรียนรู้ภาษาจีนอยู่
โบอาเคยได้ขึ้นอันดับ 1 ในซิงเกิลออริกอนชาร์ต (Oricon) BoA เด็กสาวจากเกาหลีใต้ เริ่มเข้าวงการโดยสังกัดกับ SM Entertainment เมื่อเธออายุได้เพียง 10 ปีเท่านั้นเอง เธอเริ่มเข้าเรียนการแสดงที่บริษัท The Seoul-based record และเธอมีพรสวรรค์ทางด้านนี้อย่างมาก และทางโรงเรียนก็ได้สอนให้เธอร้องเพลงในภาษาญี่ปุ่น และอังกฤษ อีกด้วย หลังจากนั้น 5 ปี เธอก็ได้ย้ายมาอยู่ที่บริษัท US record SM Entertainment และ BoA ได้สร้างกระแสความทันสมัยให้กับวัยรุ่นชาวเกาหลีใต้ ในเรื่องวัฒนธรรมใหม่ ๆ แม้แต่เรื่องรายการทีวี การ์ตูน เกมคอมพิวเตอร์ และแฟชั่น ทั่วทั้งเอเซีย และทั่วโลกได้รู้จัก มองเกาหลีในภาพลักษณ์ใหม่ โบอาทำลายสถิติชาร์ตเพลงทั้งในเกาหลีและญี่ปุ่นด้วยเพลง No.1, Valenti และ Listen to My Heart เธอปลุกให้ธุรกิจบันเทิงเกาหลีก้าวกระโดดขึ้นอย่างมาก โดยเฉพาะการทำตลาดในญี่ปุ่น (ตัวเลขยอดส่งออกเพลงจากเกาหลี ทั้งหมด 75% มาจากเพลงของเธอ) และอีกทั้งยังเป็นพรีเซ็นเตอร์ให้กับสินค้าชื่อดังอย่าง Shiseido, Honda, KDDI, Au, Calpis และตอนนี้ล่าสุดคือ Gap ทางฝั่งญี่ปุ่น โบอายังเป็นไอคอนในการเชื่อมความสัมพันธ์อันดีระหว่างเกาหลีและญี่ปุ่นอีกทางหนึ่งด้วย
ปี ค.ศ. 2003 - 2005 ความสำเร็จ และภาพลักษณ์ใหม่
ในปี พ.ศ. 2547 BoA ได้รับรางวัล Most Influential Asian Artist และ Favorite Artist Korea ในงาน เอ็มทีวี เอเชีย อวอร์ดส ซึ่งจัดในประเทศสิงคโปร์ เมื่อเดือนกุมภาพันธ์ปี พ.ศ. 2547 และยังได้รับรางวัล Best Dance Video จากงาน เอ็มทีวี วิดีโอ มิวสิก อวอร์ดส เจแปน 2004 อีกด้วย ความนิยมเพลงของเธอยังคงทะลุผ่านไปถึง Taiwan, PRC และบางประเทศในแถบตะวันออกเฉียงใต้ อย่าง ไทย เวียดนาม และมาเลเซีย และเธอก็ยังปรากฏตัวในโฆษณา เช่น KOSE, MISSHA, Lipton, Ting, Pantech & Curitel, Elite, Lotte, Maybelline, และ Wired XYZ
แต่ที่เป็นที่ฮือฮามากที่สุดในปี พ.ศ. 2547 เมื่ออัลบั้มที่ 4 "มาย เนม"(My Name) BoA ได้เปลี่ยนภาพพจน์จากสาวน้อยวัยใสเป็นสาวเซ็กซี่ทันที จึงทำให้เกิดเสียงวิจารณ์อย่างมากในเกาหลี แต่ถึงอย่างไรก็ตามก็ไม่ทำให้ความนิยมของสาวน้อยคนนี้ลดลงแม้แต่อย่างใด
ในปี พ.ศ. 2548 เธอได้ออกอัลบั้มเบสต์อัลบั้ม "เบสต์ ออฟ โซล"(BEST OF SOUL) ซึ่งเป็นอัลบั้มรวมซิงเกิลภาษาญี่ปุ่นของเธอ โดยได้นำ 2 ซิงเกิลใหม่คือ Quincy/コノヨノシルシ และ メリクリ มารวมไว้ในอัลบั้มนี้ด้วย แถมในปีเดียวกันยังได้ออกอัลบั้มภาษาเกาหลีชุดที่ 5 "เกิร์ลส์ ออน ท็อป"(Girls on Top) โดยในอัลบั้มนี้เธอได้เปลี่ยนภาพลักษณ์เป็นสาวเปรี้ยวทันที และในอัลบั้มนี้ขายดีเป็นอย่างมากในประเทศเกาหลี และในปลายปีเดียวกันเธอยังได้ออกดิจิตอลอัลบั้มแรกที่มีชื่อว่า Merry Christmas from BoA
รัฐอันธพาล
รัฐอันธพาล (rogue state) เป็นคำที่ก่อให้เกิดการโต้แย้งที่ใช้โดยนักทฤษฎีระหว่างประเทศบางคน โดยหมายถึงรัฐที่พวกเขาพิจารณาว่าคุกคามต่อสันติภาพของโลก ซึ่งหมายความว่ารัฐเหล่านี้มีพฤติการณ์ตามเกณฑ์บางประการโดยเฉพาะ อย่างเช่น ปกครองโดยรัฐบาลอำนาจนิยมที่จำกัดสิทธิมนุษยชนอย่างรุนแรง ให้การสนับสนุนการก่อการร้าย และแสวงหาการเผยแพร่อาวุธอานุภาพทำลายล้างสูง คำดังกล่าวถูกใช้บ่อยครั้งที่สุดโดยสหรัฐอเมริกา ถึงแม้ว่าบางครั้งอาจพบถูกใช้ในประเทศอื่นก็ตาม
โบอา
ปี ค.ศ. 2006 - 2008 ยอดขายตกลง และการเปลี่ยนภาพลักษณ์ใหม่
ในปี พ.ศ. 2549 เธอได้ออกอัลบั้มภาษาญี่ปุ่นชุดที่ 4 "เอาท์ โกรว์"(OUTGROW) ซึ่งมีเพลงฮิตอย่าง DO THE MOTION, make a secret, ดาคิชิเมรุ, Everlasting รวมไว้ด้วย ส่วนในเกาหลีเธอได้ร่วมโปรเจกต์ของค่าย SM Entertainment ในอัลบั้ม SM Town Summer'06 และ 2006 Winter SM TOWN นอกจากนี้เธอยังเป็นศิลปินดาราที่มีรายได้มากที่สุดในเกาหลีอีกด้วย
รัฐอันธพาล
รัฐอันธพาลแตกต่างจาก "รัฐที่ไม่เป็นที่ยอมรับของสังคมนานาชาติ" อย่างเช่น พม่าและซิมบับเว ซึ่งถูกกล่าวหาว่าละเมิดสิทธิมนุษยชนต่อประชากรของตัวเอง ในขณะที่ยังไม่ถูกพิจารณาว่าเป็นภัยคุกคามที่เห็นได้ชัดนอกเหนือจากพรมแดนของตน ถึงแม้ว่าคำดังกล่าวจะสามารถใช้เปลี่ยนกันได้
โบอา
ปี ค.ศ. 2006 - 2008 ยอดขายตกลง และการเปลี่ยนภาพลักษณ์ใหม่
วันที่ 17 มกราคม พ.ศ. 2550 โบอา ได้ออกอัลบั้มภาษาญี่ปุ่นชุดที่ 5 เป็นการฉลองอายุครบ 20 ปีของเธอในอัลบั้มที่ชื่อว่า "เมด อิน ทเวนตี้ (20)"(MADE IN TWENTY (20)) โดยอัลบั้มนี้ก็เปิดตัวที่อันดับ 1 ในออริกอนชาร์ต แต่ก็เปิดตัวด้วยยอดขายที่น้อยกว่าอัลบั้มที่ผ่านๆมาด้วยยอดขาย 182,009 แผ่นในสัปดาห์แรก โดยเริ่มโปรโมตอัลบั้มทั่วประเทศญี่ปุ่นในวันที่ 31 มีนาคม พ.ศ. 2550
โบอาเริ่มทำอัลบั้มภาษาเกาหลีชุดที่ 6 หลังจากสิ้นสุดการทัวร์คอนเสิร์ตที่ประเทศญี่ปุ่น โดยเธอได้กลับไปทำงานต่อที่ประเทศเกาหลี และนอกจากนี้ยังได้เซ็นสัญญาต่อกับค่าย SM Entertainment ไปจนถึง ค.ศ. 2012 อีกด้วย
เมื่อวันที่ 25 เมษายน พ.ศ. 2550 ได้ออกซิงเกิลที่ 22 ของเธอที่มีชื่อว่า Sweet Impact ซึ่งเป็นเพลงประกอบโฆษณาเครื่องสำอางค์ของโคเซ่ และได้เปลี่ยนสไตล์การร้องเพลงในแนวคลาสสิกแด๊นซ์  เดือนมิถุนายนที่ผ่านมาเธอได้สร้างบล็อกเป็นของตัวเองในเว็บไซต์ของออริกอน  ซึ่งบล็อกของเธอก็มีสถิติผู้ชมมากที่สุดของเว็บไซต์ของออริกอนอีกด้วย  เดือนกันยายนได้ออกซิงเกิล Love Letter ซึ่งเป็นเพลงแนวบัลลาดจนประสบความสำเร็จไปพอสมควร
โบอาและชีโมได้ร่วมงานกันในเพลง "Hey Boy, Hey Girl" ซึ่งบรรจุอยู่ในอัลบั้มที่ 3 ของชีโม "Round About" และยังถูกบรรจุเป็นโบนัสแทร็คในอัลบั้ม THE FACE ของโบอาด้วย โดยเริ่มโปรโมตในรายการมิวสิก สเตชันเป็นที่แรกเมื่อวันที่ 31 ตุลาคม พ.ศ. 2550
และปลายปีในเดือนธันวาคมได้ออกซิงเกิล LOSE YOUR MIND ร่วมกับยูทากะ ฟุรุคาวะแห่งวง DOPING PANDA แต่ก็เปิดตัวยอดขายได้น้อยกว่า 2 ซิงเกิลที่ผ่านมาในปีนี้ของเธอ
ปี พ.ศ. 2551 โบอาได้ออกซิงเกิล be with you. เมื่อวันที่ 20 กุมภาพันธ์ พ.ศ. 2551 โดยตอนแรกถูกวางจำหน่ายวันเดียวกับอัลบั้ม THE FACE ซึ่งเป็นอัลบั้มภาษาญี่ปุ่นชุดที่ 6 ของเธอ แต่สุดท้ายอัลบั้ม THE FACE ได้ถูกเลื่อนออกไปอีก 1 สัปดาห์ และเมื่ออัลบั้มของเธอออกจำหน่ายก็เปิดตัวในอันดับที่ 1 ออริกอนชาร์ตทันที
โบอาจึงเป็นศิลปินที่มีอัลบั้มเปิดตัวในอันดับที่ 1 ออริกอนชาร์ตได้ถึง 6 อัลบั้มซึ่งเป็นอันดับสามรองจากศิลปินรุ่นพี่ในค่ายเดียวกันอย่างอายูมิ ฮามาซากิที่สามารถเปิดตัวอัลบั้มในอันดับ 1 ออริกอนชาร์ตได้ถึง 8 อัลบั้ม และโคดะ คุมิ ที่เปิดตัวในอันดับที่ 1 ออริกอนชาร์ตได้ถึง 7 อัลบั้ม
เดือนมิถุนายนในปีเดียวกันโบอาได้วางขายซิงเกิลภาษาญี่ปุ่นที่ 26 ที่มีชื่อว่า Vivid โดยเปิดตัวในอันดับ 5 ออริกอนชาร์ต
ปี ค.ศ. 2010 การกลับสู่เกาหลีในรอบ 5 ปี
โบอา ได้ปล่อยเพลง Game ในรอบ 5 ปีในเกาหลี ซึ่งได้รับการตอบรับอย่างดีเยี่ยม ก่อนทีจะปล่อยภาพ Hurricane Venus ก่อนที่จะปล่อยอัลบั้มชุดที่ 6 ออกมา ในวันที่ 5 สิงหาคม และคัมแบ็คในวันที่ 6 สิงหาคม ในรายการ Music Bank เพียงแค่คัมแบ็คอาทิตย์เดียว เธอก็สามารถทะยานขึ้นที่ 1 ของรายการได้
แฟนคลับ
ฺBoA มีแฟนคลับชื่อว่า Jumping BoA (จั้มปิ้ง โบอา) สีประจำ เหลือง อุปกรณ์เชียร์ ลูกโป่งสีเหลือง
รางวัล
ไม่รวมรางวัลที่ได้จาก KBS Music Bank และรางวัลตามชาร์ตต่างๆ
แหล่งข้อมูลอื่น
1986
สี่ทุ่มสแควร์
สี่ทุ่มสแควร์ (10PM Square) เป็นรายการโทรทัศน์ประเภทวาไรตี้ทอล์กโชว์ยอดนิยมในอดีตของไทย ผลิตและดำเนินรายการโดย วิทวัส สุนทรวิเนตร์ ออกอากาศทุกวันพฤหัสบดี เวลา 22.00 - 24.00 น. ทางสถานีโทรทัศน์สีกองทัพบกช่อง 7 โดยออกอากาศครั้งแรกเมื่อวันที่ 3 สิงหาคม พ.ศ. 2532 ปัจจุบันเลิกผลิตไปแล้ว โดยออกอากาศเทปสุดท้ายในเดือนมีนาคม พ.ศ. 2540 และทีมงานรายการส่วนหนึ่งแยกตัวไปอยู่ในรายการตีสิบ โดยเป็นรายการโทรทัศน์รายการแรกของ บริษัท คอนแสตนท์ แอดเวอร์ไทซิ่ง จำกัด ซึ่งวิทวัสดำรงตำแหน่งกรรมการผู้จัดการ